Ҳазҭоу ашықәс маи мзазы ахархәарахьы ирыҭахоит Иреиҳаӡоу Аусӡбарҭа ахыбра ҿыц.
28.02.2017
Ҳазҭоу ашықәс маи мзазы ахархәарахьы ирыҭахоит Иреиҳаӡоу Аусӡбарҭа ахыбра ҿыц. Аргыларатә усурақәа хацыркын 2012 шықәса рзы, 2014 рзы урҭ мҩаҧызгоз афирма анапынҵақәа акапиталтә ргыларатә усбарҭа ианаҭеит. Уажәазы иаанхаз амаҷ ауп. Аргылаҩцәа ражәақәа рыла, аусурақәа рымҩаҧгаразы ирзыҧҵәаз аамҭа рыҽҭарыгӡоит.
Шықәсқәак раҧхьа ари аҭыҧ абна ахыиааны иҟан. Ҩажәа шықәса рыҩныҵҟа изызҳаз ажыц ана ара аҵлақәа алагылахьан. Аргылаҩцәа аусурақәа напы ддыркырц азы зегьы ираҧхьагылан аҭыҧ арыцқьара. Араҟа иқәыргаз агәам мацара ҩынҩажәи жәаба машьына иреиҳан. Анаҩс ирылаган аргыларатә усурақәагьы. Ари аҭыҧ аҿы Иреиҳаӡоу аусӡбарҭа ахыбра аибашьра ҟалаанӡагьы иҟан, аибашьраан иара ааха ҕәҕәа аҭан, аибашьра ашьҭахь уаҩы дыҩналартә иҟамызт. Апроект аус адырулеит х-ҩык архитекторцәа. Ахыбра аплан аҧсахрақәа алагалан. Иацҵан уаанӡа иҟамыз ахәҭак.
Апроекттә-сметатә шәҟəқәа инарықәыршәаны, ахыбра аиҭашьақәыргыларазы иазҧхьагәаҭан ҧшьынҩажәи ааба миллион мааҭ. Аха, уи раҧхьа апроект анышьақәдыргылоз-ҩнызқьи жәаҩа шықәса рзы ауп. Уи аахыижьҭеи адоллар шьҭыҵит, аргыларатә маҭәахәқәа рыхә кырынтә еиҳахеит, аргылара иазыҧҵәаз аҧара акәзар иацымлаӡет. Убри аҟынтә аргылаҩцәа рзы ирзоужьыз аҧара аҭаӡара ауадаҩрақәа ацын. Аусурақәа зегьы агәаҭарақәа ирхысуеит, арахь лассы-лассы имҩахыҵуеит Иреиҳаӡоу Аусӡбарҭа аӡбаҩцәа. Дара ражәалагалақәа ҳасаб рырҭоит.
Иреиҳаӡоу Аусӡбарҭа ахыбра ҿыц аҿы иҟоуп шәкы иреиҳаны аусурҭатә уадақәа. Иааидкыланы ахыбра зегьы хә-нызықь метра ҧшьырқца аҵанакуеит. Араҟа иҟоуп аусӡбарҭатә залқәа хҧа, аҩналарҭа хадақәа ҩба, иара убасгьы амра ибзианы аҩнаҷҷара алзыршо ахыб. Аргылаҩцәа ражәақәа рыла, уи рыҧсахырц ргәы иҭоуп, избан акәзар уажәтәи амцхә иарлашоит, ирҭахуп еиҳа еиқәароу ала аҧсахра. Иазгәаҭатәуп, маҷк ауадаҩрақәа цәырызгаз акәны ишыҟаз абаандаҩцәа аусӡбарҭахь излаарго аҩналарҭа. Избан акәзар, уи раҧхьатәи ахыбра аплан аҿы зынӡа иарбаӡамызт.
Рышьақәыргылара хдырқәшахьеит абылаҽацәыхьчареи, авидеохылаҧшыгақәеи рсистемақәа. Иааидкыланы араҟа ҩынҩажәи жәаба иреиҳаны авидеохылаҧшыгақәа кнаҳауп. Ажәакала, мызки бжаки рыла аҩныҵҟатәи аусурақәа зегьы хырқәшахоит. Анаҩс иалагоит аҩналарҭақәа иаарыкәаршаны адәахьала ахаҳә ақәҵара. Аргылаҩцәа ражәақәа рыла, аиҭашьақәыргыларатә усурақәа зегьы хырқәшахоит маи мзанӡа.
Елана Лашәриа, Беслан Џьынџьал, АТ.
489
Ҳазҭоу ашықәс маи мзазы ахархәарахьы ирыҭахоит Иреиҳаӡоу Аусӡбарҭа ахыбра ҿыц. Аргыларатә усурақәа хацыркын 2012 шықәса рзы, 2014 рзы урҭ мҩаҧызгоз афирма анапынҵақәа акапиталтә ргыларатә усбарҭа ианаҭеит. Уажәазы иаанхаз амаҷ ауп. Аргылаҩцәа ражәақәа рыла, аусурақәа рымҩаҧгаразы ирзыҧҵәаз аамҭа рыҽҭарыгӡоит.
Шықәсқәак раҧхьа ари аҭыҧ абна ахыиааны иҟан. Ҩажәа шықәса рыҩныҵҟа изызҳаз ажыц ана ара аҵлақәа алагылахьан. Аргылаҩцәа аусурақәа напы ддыркырц азы зегьы ираҧхьагылан аҭыҧ арыцқьара. Араҟа иқәыргаз агәам мацара ҩынҩажәи жәаба машьына иреиҳан. Анаҩс ирылаган аргыларатә усурақәагьы. Ари аҭыҧ аҿы Иреиҳаӡоу аусӡбарҭа ахыбра аибашьра ҟалаанӡагьы иҟан, аибашьраан иара ааха ҕәҕәа аҭан, аибашьра ашьҭахь уаҩы дыҩналартә иҟамызт. Апроект аус адырулеит х-ҩык архитекторцәа. Ахыбра аплан аҧсахрақәа алагалан. Иацҵан уаанӡа иҟамыз ахәҭак.
Апроекттә-сметатә шәҟəқәа инарықәыршәаны, ахыбра аиҭашьақәыргыларазы иазҧхьагәаҭан ҧшьынҩажәи ааба миллион мааҭ. Аха, уи раҧхьа апроект анышьақәдыргылоз-ҩнызқьи жәаҩа шықәса рзы ауп. Уи аахыижьҭеи адоллар шьҭыҵит, аргыларатә маҭәахәқәа рыхә кырынтә еиҳахеит, аргылара иазыҧҵәаз аҧара акәзар иацымлаӡет. Убри аҟынтә аргылаҩцәа рзы ирзоужьыз аҧара аҭаӡара ауадаҩрақәа ацын. Аусурақәа зегьы агәаҭарақәа ирхысуеит, арахь лассы-лассы имҩахыҵуеит Иреиҳаӡоу Аусӡбарҭа аӡбаҩцәа. Дара ражәалагалақәа ҳасаб рырҭоит.
Иреиҳаӡоу Аусӡбарҭа ахыбра ҿыц аҿы иҟоуп шәкы иреиҳаны аусурҭатә уадақәа. Иааидкыланы ахыбра зегьы хә-нызықь метра ҧшьырқца аҵанакуеит. Араҟа иҟоуп аусӡбарҭатә залқәа хҧа, аҩналарҭа хадақәа ҩба, иара убасгьы амра ибзианы аҩнаҷҷара алзыршо ахыб. Аргылаҩцәа ражәақәа рыла, уи рыҧсахырц ргәы иҭоуп, избан акәзар уажәтәи амцхә иарлашоит, ирҭахуп еиҳа еиқәароу ала аҧсахра. Иазгәаҭатәуп, маҷк ауадаҩрақәа цәырызгаз акәны ишыҟаз абаандаҩцәа аусӡбарҭахь излаарго аҩналарҭа. Избан акәзар, уи раҧхьатәи ахыбра аплан аҿы зынӡа иарбаӡамызт.
Рышьақәыргылара хдырқәшахьеит абылаҽацәыхьчареи, авидеохылаҧшыгақәеи рсистемақәа. Иааидкыланы араҟа ҩынҩажәи жәаба иреиҳаны авидеохылаҧшыгақәа кнаҳауп. Ажәакала, мызки бжаки рыла аҩныҵҟатәи аусурақәа зегьы хырқәшахоит. Анаҩс иалагоит аҩналарҭақәа иаарыкәаршаны адәахьала ахаҳә ақәҵара. Аргылаҩцәа ражәақәа рыла, аиҭашьақәыргыларатә усурақәа зегьы хырқәшахоит маи мзанӡа.
Елана Лашәриа, Беслан Џьынџьал, АТ.
Оцените новость:
+1
+2
+3
+4
+5
Сохраните ссылку или поделитесь с друзьями